ରାଜ୍ୟରେ ସୁସ୍ଥ ହେଲେ ୮୪୦୧ କୋରୋନା ଆକ୍ରାନ୍ତ\nଉପସାଗରୀୟ ଦେଶରୁ ଆସିବ ଏଲ୍ଏମ୍ଓଃ ଧର୍ମେନ୍ଦ୍ର\nନୂଆଦିଲ୍ଲୀଃ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଭର୍ଚୁଆଲ୍ ମାଧ୍ୟମରେ ସାଉଦିଆରବର ଉର୍ଜା ମନ୍ତ୍ରୀ ପ୍ରିନ୍ସ ଅବଦୁଲାଜିଜ୍, ୟୁଏଇର ଶିଳ୍ପ ଏବଂ ପ୍ରଯୁକ୍ତିବିଦ୍ୟା ଏବଂ ଆଦନୋକ ଗ୍ରୁପର ସିଇଓ ଡ. ସୁଲତାନ ଅଲ୍ ଜାବେର ଏବଂ କତାରର ଉର୍ଜା ମନ୍ତ୍ରୀ ତଥା କତାର ପେଟ୍ରୋଲିୟମ୍ର ସଭାପତି ସାଦ୍ ଶେରିଦା ଅଲ୍ କାବିଙ୍କ ସହ ଆଲୋଚନା କରିଛନ୍ତି। ଏହି ଦେଶର ସମସ୍ତ ମନ୍ତ୍ରୀଗଣ ଭାରତକୁ ତରଳ ମେଡିକାଲ ଅକ୍ସିଜେନ(ଏଲ୍ଏମ୍ଓ)ର ବାଣିଜ୍ୟିକ ଯୋଗାଣ ପାଇଁ ସବୁପ୍ରକାର ସହାୟତା ଯୋଗାଇ ଦିଆଯିବ ବୋଲି ସୁନିଶ୍ଚିତ କରିଥିବା ଧର୍ମେନ୍ଦ୍ର ପ୍ରଧାନ ସୂଚନା ଦେଇଛନ୍ତି।\nଡିଆରଡିଓ ପ୍ରସ୍ତୁତ ଔଷଧ ୨-ଡିଜି'ର ଜରୁରୀ ଉପଯୋଗ\nନୂଆଦିଲ୍ଲୀଃ ଦେଶରେ ଏବେ ଟିକାକରଣ ଉପରେ ସବୁଠାରୁ ଅଧିକ ଗୁରୁତ୍ବ ଦିଆଯାଉଥିବା ବେଳେ ଶୁକ୍ରବାର ପ୍ରଧାନମନ୍ତ୍ରୀ କୋରୋନାଜନିତ ସ୍ଥିତିର ସମୀକ୍ଷା ବେଳେ ଏନେଇ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡ଼ିକ ଅଧିକ ସକ୍ରିୟ ହେବାକୁ ପରାମର୍ଶ ଦେଇଥିଲେ। ବର୍ତ୍ତମାନ ଦେଶରେ କୋଭାକ୍ସିନ୍ ଓ କୋଭିଶିଲ୍ଡ ଟିକାର ଉପଯୋଗ ହେଉଥିବା ବେଳେ ଶନିବାର କୋଭିଡ୍ ସଂକ୍ରମିତଙ୍କୁ ସୁସ୍ଥ କରିବା ସହ କୌଣସି ବ୍ୟକ୍ତିଙ୍କ ଶରୀରରେ ରୋଗ ପ୍ରତିରୋଧକ ଶକ୍ତି ବଢ଼ାଇବା ସକାଶେ ଆଉ ଏକ ଔଷଧର ଜରୁରୀକାଳୀନ ଉପଯୋଗ ପାଇଁ ଡ୍ରଗ୍ସ କଣ୍ଟ୍ରୋଲର୍ ଜେନେରାଲ୍ ଅଫ୍ ଇଣ୍ଡିଆ (ଡିସିଜିଆଇ) ଅନୁମତି ଦେଇଛନ୍ତି। ଏହି ଔଷଧଟି ଡ. ରେଡ୍ଡିଜ୍ ଲ୍ୟାବ୍ ସହଯୋଗରେ ଡିଆରଡିଓର ଇନଷ୍ଟିଚ୍ୟୁଟ୍ ଅଫ୍ ନ୍ୟୁକ୍ଲିୟର୍ ମେଡିସିନ୍ ଏଣ୍ଡ୍ ଆଲାଏଡ୍ ସାଇନ୍ସେସ୍ (ଇନମାସ୍) ପ୍ରସ୍ତୁତ ହୋଇଛି। ଏହି ଔଷଧର କ୍ଲିନିକାଲ୍ ଟ୍ରାଏଲ୍ ସମୟରେ ଏହା ହସ୍ପିଟାଲରେ ଚିକିତ୍ସାଧୀନ ଥିବା କୋଭିଡ୍ ସଂକ୍ରମିତଙ୍କୁ ଅପେକ୍ଷାକୃତ କମ୍ ସମୟରେ ସୁସ୍ଥ କରିପାରିବା ସହ ଅକ୍ସିଜେନ୍ ଉପରେ ଭରସା କରୁଥିବା ରୋଗୀମାନଙ୍କର ଏହି ଆବଶ୍ୟକତାକୁ ମଧ୍ୟ ହ୍ରାସ କରିପାରିବାର ଶକ୍ତି ରହିଥିବା ଜଣାପଡ଼ିଥିଲା। ଏହି ଔଷଧର ନାମ ୨-ଡିଓକ୍ସି-ଡି-ଗ୍ଲୁକୋଜ୍ (୨-ଡିଜି) ରହିଥିବା ବେଳେ ପୂର୍ବରୁ ଏହି ଔଷଧ ଦ୍ବାରା ଚିକିତ୍ସିତ ହୋଇଥିବା ସଂକ୍ରମିତମାନଙ୍କ ଆରଟି-ପିସିଆର୍ ଯଥେଷ୍ଟ ସଅଳ ନେଗେଟିଭରେ ପରିଣତ ହୋଇଥିବା ଦେଖିବାକୁ ମିଳିଛି। ଦେଶରେ ବର୍ତ୍ତମାନ କୋରୋନା ମହାମାରୀ ଯେପରି ଭାବେ ମାରାତ୍ମକ ରୂପ ନେଇଛି, ସେଥିରେ ସ୍ଥିତିକୁ ନିୟନ୍ତ୍ରଣ କରିବାରେ ୨-ଡିଜି ଔଷଧ ବିଶେଷ ଭାବେ ଉପଯୋଗୀ ସାବ୍ୟସ୍ତ ହେବ ବୋଲି ଆଶା କରାଯାଉଛି।\nରବିବାର ଭୂପୃଷ୍ଠରେ ମାଡ଼ ହେବ ଚୀନର ଅନିୟନ୍ତ୍ରିତ\nୱାଶିଂଟନ୍ଃ ଭୂପୃଷ୍ଠରେ ରବିବାର ମାଡ଼ ହୋଇପାରେ ଚୀନର ରକେଟ୍। ମହାକାଶରେ ନିୟନ୍ତ୍ରଣ ବାହାରକୁ ଚାଲିଯ଼ାଇଥିବା ଲଙ୍ଗ୍ ମାର୍ଚ୍ଚ ୫ବି ନାମକ ଚୀନର ଏକ ରକେଟ୍ ରବିବାର ସକାଳେ ଭୂପୃଷ୍ଠରେ ମାଡ଼ ହେବାର ସମ୍ଭାବନା ରହିଛି ବୋଲି ଆମେରିକାର ଏକ ମହାକାଶ ଗବେଷଣା ସଂସ୍ଥା ଏରୋସ୍ପେସ କର୍ପୋରେସନ କହିଛି। ଏହାର ପୂର୍ବାନୁମାନ ଅନୁଯାୟୀ ଏହି ରକେଟ୍ ରବିବାର ସକାଳ ୩ଟା ୨୨ ଜିଏମଟି (ଭାରତୀୟ ସମୟ ସକାଳ ୯ଟା ) ବେଳେ ନ୍ୟୁଜିଲାଣ୍ଡର ଉତ୍ତର ଦ୍ବୀପ ନିକଟରେ ପୃଥିବୀ ଛୁଇଁବାର ସମ୍ଭାବନା ରହିଛି। ତେବେ ଏହି ସମୟ ୪ ଘଣ୍ଟା ପର୍ୟ଼୍ୟନ୍ତ ଆଗକୁ କିମ୍ବା ପଛକୁ ହୋଇପାରେ। ଆହୁରି ମଧ୍ୟ ଏହି ରିପୋର୍ଟରେ କୁହାଯ଼ାଇଛି ଯ଼େ ଏହା ଶେଷ ମୂହୂର୍ତ୍ତରେ ଗତିପଥ ବଦଳାଇ ପୃଥିବୀର ଅନ୍ୟ ସ୍ଥାନରେ ମଧ୍ୟ ମାଡ଼ ହୋଇପାରେ।\nପୁଡୁଚେରୀର ମୁଖ୍ୟମନ୍ତ୍ରୀ ଭାବେ ଶପଥ ନେଲେ ଏନ୍ ରଙ୍ଗାସ୍ବାମୀ\nକେନ୍ଦ୍ରଶାସିତ ଅଞ୍ଚଳ ପୁଡୁଚେରୀର ମୁଖ୍ୟମନ୍ତ୍ରୀ ଭାବେ ଏଆଇଏନ୍ଆରସି ମୁଖ୍ୟ ଏନ୍ ରଙ୍ଗାସ୍ବାମୀ ଶୁକ୍ରବାର ଶପଥ ଗ୍ରହଣ କରିଛନ୍ତି। କୋରୋନା କଟକଣା ମଧ୍ୟରେ ଆୟୋଜିତ ଏକ ନିରାଡମ୍ବର ସମାରୋହରେ ଉପରାଜ୍ୟପାଳ ଡକ୍ଟର ତାମିଲିସାଇ ସୁନ୍ଦରରାଜନ ତାଙ୍କୁ ପଦ ଓ ଗୋପନୀୟତାର ଶପଥପାଠ କରାଇଛନ୍ତି। ପୂର୍ବରୁ ୩ ଥର ମୁଖ୍ୟମନ୍ତ୍ରୀ ଥିବା ରଙ୍ଗାସ୍ବାମୀ ୪ର୍ଥ ଥର ପାଇଁ ବିଜେପି ସହିତ ମେଣ୍ଟ କରି ଏହି କେନ୍ଦ୍ରଶାସିତ ଅଞ୍ଚଳର ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଛନ୍ତି।\nମୋଦୀ କେବଳ ମନ୍ କୀ ବାତ୍ କଲେଃ ଝାଡ଼ଖଣ୍ଡ ମୁଖ୍ୟମନ୍ତ୍ରୀ\nପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଗୁରୁବାର ଟେଲିଫୋନ ଯୋଗେ ଝାଡ଼ଖଣ୍ଡ ମୁଖ୍ୟମନ୍ତ୍ରୀଙ୍କ ସହ କଥା ହୋଇଥିଲେ। ବିଶେଷକରି ରାଜ୍ୟର କୋରୋନା ସ୍ଥିତି ନେଇ ମୁଖ୍ୟମନ୍ତ୍ରୀ ହେମନ୍ତ ସୋରେନଙ୍କ ସହ ତାଙ୍କର ବାର୍ତ୍ତାଳାପ ନେଇ କାର୍ଯ୍ୟକ୍ରମ ସ୍ଥିର ହୋଇଥିଲା। ପ୍ରଧାନମନ୍ତ୍ରୀ ମୋଦୀ ମୁଖ୍ୟମନ୍ତ୍ରୀ ସୋରେନଙ୍କ ସହ କଥା ହୋଇ ସାରିଲା ପରେ ସୋରେନ ସମାଲୋଚନା କରି ଟ୍ବିଟ କରିଛନ୍ତି। ପ୍ରଧାନମନ୍ତ୍ରୀ କେବଳ ମନ୍ କୀ ବାତ୍ କରୁଥିଲେ। ପ୍ରକୃତରେ ରାଜ୍ୟର ସମସ୍ୟା କ'ଣ ରହିଛି, ରାଜ୍ୟବାସୀଙ୍କର କ'ଣ ଆବଶ୍ୟକତା ରହିଛି, ତାହା କହିବା ପାଇଁ ତାଙ୍କୁ ସୁଯୋଗ ଦେଲେ ନାହିଁ ବୋଲି ସୋରେନ ଟ୍ବିଟ୍ କରିଛନ୍ତି। ଏଠାରେ ସୂଚନାଯୋଗ୍ୟ ଯେ ଗୁରୁବାର ମୋଦୀ ଓଡ଼ିଶା, ଆନ୍ଧ୍ର ପ୍ରଦେଶ, ତେଲେଙ୍ଗାନା ମୁଖ୍ୟମନ୍ତ୍ରୀଙ୍କ ସହ ବି କଥା ହୋଇଥିଲେ।\nପେଟ୍ରୋଲ୍ ଲିଟର ପିଛା ଶହେ ଟପିଲା, କ୍ରମାଗତ ଚତୁର୍ଥ ଦିନରେ ଦର ବୃଦ୍ଧି\nଶୁକ୍ରବାର କ୍ରମାଗତ ଭାବେ ୪ ଦିନ ଧରି ଦେଶର ତୈଳ ବିତରଣକାରୀ କମ୍ପାନୀମାନେ ପେଟ୍ରୋଲ୍ ଓ ଡିଜେଲ୍ ଦର ବଢ଼ାଇବା ଫଳରେ ପେଟ୍ରୋଲ୍ ଲିଟର ପିଛା ଶହେ ଟଙ୍କାକୁ ଟପିଯାଇଛି। ଫଳସ୍ବରୂପ ଗତ ମାର୍ଚ୍ଚ ୨୪ରୁ ଏପ୍ରିଲ୍ ୧୫ ମଧ୍ୟରେ ତୈଳ ଦର ଯେତିକି ହ୍ରାସ ପାଇଥିଲା, ଶୁକ୍ରବାରର ବୃଦ୍ଧି ପରେ ଯାନବାହନ ଚାଳକଙ୍କ ପକେଟ୍ ଉପରେ ବେଶ୍ ବୋଝ ପଡ଼ିବା ନିଶ୍ଚିତ ହୋଇଛି। ଶୁକ୍ରବାର ପେଟ୍ରୋଲ୍ ଦର ଲିଟର ପିଛା ୨୮ ପଇସା ବଢ଼ିଥିବା ବେଳେ ଡିଜେଲ୍ ଦର ୩୧ ପଇସା ବଢ଼ିଛି। ଏଥିସହ ଗତ ୪ ଦିନ ମଧ୍ୟରେ ପେଟ୍ରୋଲ୍ ଓ ଡିଜେଲ୍ ଦରରେ ପାଖାପାଖି ଏକ ଟଙ୍କା ବୃଦ୍ଧି ଘଟିସାରିଛି। ଫଳସ୍ବରୂପ ଦେଶର କେତେକ ସ୍ଥାନରେ ପେଟ୍ରୋଲ୍ ଦର ଶହେ ଅତିକ୍ରମ କରିଛି। ରାଜସ୍ଥାନର ଶ୍ରୀ ଗଙ୍ଗାନଗରଠାରେ ଗାଡ଼ି ଚାଳକମାନଙ୍କୁ ଏକ ଲିଟର ପେଟ୍ରୋଲ୍ ପାଇଁ ୧୦୨ ଟଙ୍କା ୧୫ ପଇସା ଖର୍ଚ୍ଚ କରିବାକୁ ପଡ଼ୁଥିବା ବେଳେ ମଧ୍ୟ ପ୍ରଦେଶର ଅନୁପ୍ପୁରଠାରେ ଏହି ଦର ୧୦୧ ଟଙ୍କା ୮୬ ପଇସାରେ ପହଞ୍ଚିଥିବା ଜଣାପଡ଼ିଛି। ସେହିପରି ରାଜଧାନୀ ଦିଲ୍ଲୀରେ ପେଟ୍ରୋଲ୍ ଦର ଗୁରୁବାର ୯୦ ଟଙ୍କା ୯୯ ପଇସା ଥିବା ବେଳେ ଏବେ ତାହା ୯୧ ଟଙ୍କା ୨୭ ପଇସାରେ ପହଞ୍ଚିଛି। ଏହାଛଡ଼ା ମୁମ୍ବାଇରେ ବର୍ତ୍ତମାନ ପେଟ୍ରୋଲ୍ ଦର ଲିଟର ପିଛା ୯୭ ଟଙ୍କା ୬୧ ପଇସାରେ ପହଞ୍ଚିଥିବା ବେଳେ ଅନ୍ୟାନ୍ୟ ମେଟ୍ରୋ ସହର କୋଲକାତା ଓ ଚେନ୍ନାଇରେ ପେଟ୍ରୋଲ୍ ଦର ଲିଟର ପିଛା ଯଥାକ୍ରମେ ୯୧ ଟଙ୍କା ୪୧ ପଇସା ଓ ଚେନ୍ନାଇରେ ୯୩ ଟଙ୍କା ୧୫ ପଇସାରେ ପହଞ୍ଚିଛି।\nକଙ୍ଗନା କୋରୋନା ପଜିଟିଭ, ଶିଳ୍ପାଙ୍କ ପରିବାର ବି ପଜିଟିଭ\nଅଭିନେତ୍ରୀ କଙ୍ଗନା ରାନାୱତ କୋରୋନା ପଜିଟିଭ ହୋଇଛନ୍ତି। କୋରୋନା ଆକ୍ରାନ୍ତ ହୋଇଥିବା ନେଇ କଙ୍ଗନା ତାଙ୍କ ଇନଷ୍ଟାଗ୍ରାମ ପୃଷ୍ଠାରେ ଉଲ୍ଲେଖ କରିଛନ୍ତି। କ୍ଲାନ୍ତ ଓ ଦୁର୍ବଳ ଲାଗୁଛି, ଆଖି ଜଳାପୋଡ଼ା ହେଉଛି ବୋଲି ଇନଷ୍ଟାଗ୍ରାମରେ ଲେଖିଛନ୍ତି। ସେ ଏବେ ହୋମ କ୍ବାରେଣ୍ଟାଇନରେ ରହିଛନ୍ତି। ସେ ଫ୍ୟାନମାନଙ୍କୁ ଅପିଲ କରି ଲେଖିଛନ୍ତି। ଯେ ସେ ନିଶ୍ଚିତରେ ଏହି କୋରୋନା ବିରୋଧରେ ବିଜୟୀ ହେବେ। ଆମେ ଯଦି କୋରୋନାକୁ ଡରିବା ତାହେଲେ କୋରୋନା ଆମକୁ ବେଶି ଡରାଇବ। ତେଣୁ ସେ ବିଚଳିତ ନାହାନ୍ତି ବୋଲି ଫ୍ୟାନମାନଙ୍କ ଉଦେଶ୍ୟରେ ଲେଖିଛନ୍ତି।\nଦଙ୍ଗା ଉସୁକାଇବା ଅଭିଯୋଗରେ କଙ୍ଗନାଙ୍କ ବିରୋଧରେ ଏଫଆଇଆର\nବଲିଉଡ ଅଭିନେତ୍ରୀ କଙ୍ଗନା ରାନାୱତଙ୍କ ବିରୋଧରେ ପଶ୍ଚିମବଙ୍ଗର ଉଲ୍ଟାଡାଙ୍ଗାରେ ଏଫଆଇଆର ଦାଏର ହୋଇଛି। କଙ୍ଗନାଙ୍କ ବିରୋଧରେ ପଶ୍ଚିବ ବଙ୍ଗରେ ଦଙ୍ଗା ପାଇଁ ଉସୁକାଇଥିବା ଅଭିଯୋଗ ହୋଇଛି। ତ୍ରୁଣମୂଳ କଂଗ୍ରେସ ନେତା ରାଜୁ ଦତ୍ତାଙ୍କ ଦ୍ବାରା କରାଯାଇଥିବା ଏହି ଏଫଆଇଆରରେ ଅଭିଯୋଗ ହୋଇଛି ଯେ କଙ୍ଗନା ପଶ୍ଚିମ ବଙ୍ଗର ହେଟ ପ୍ରୋପାଗଣ୍ଡା ଚଳାଇଥିବା ଅର୍ଥାତ ଘୃଣା ମାହୋଲ ସୃଷ୍ଟି କରିବାକୁ ଚେଷ୍ଟା କରିଥିବା ଅଭିଯୋଗ ହୋଇଛି।\nଚତୁର୍ଥ କେକେଆର୍ ଖେଳାଳି ଭାବେ\nଗତ ମଙ୍ଗଳବାର ଦାମୀ ଲିଗ୍ ଆଇପିଏଲର ଚତୁର୍ଦ୍ଦଶ ସଂକ୍ରମଣକୁ ଅନିର୍ଦ୍ଦିଷ୍ଟ କାଳ ପାଇଁ ବିସିସିଆଇ ସ୍ଥଗିତ ରଖିଛି। ଏକାଧିକ ଫ୍ରାଞ୍ଚାଇଜିର ୪ ଜଣ ଖେଳାଳି କୋଭିଡ୍ ସଂକ୍ରମିତ ଭାବେ ଚିହ୍ନଟ ହେବା ପରେ ଏହି ଟୁର୍ଣ୍ଣାମେଣ୍ଟ୍ କୋରୋନା ହଟସ୍ପଟ୍ ପାଲଟିଯିବା ଭୟରେ ବିସିସିଆଇ ଏହାକୁ ସ୍ଥଗିତ ରଖିବାକୁ ନିଷ୍ପତ୍ତି ନେବା ସହ ସମସ୍ତ ବିଦେଶୀ ଖେଳାଳିଙ୍କୁ ସେମାନଙ୍କ ଦେଶରେ ସୁରକ୍ଷିତ ଭାବେ ପହଞ୍ଚାଇବ ବୋଲି କହିଥିଲା। ତେବେ ଏହି ଲୋକପ୍ରିୟ ଟି-୨୦ ଲିଗ ସ୍ଥଗିତ ହେବାର ୫ ଦିନ ପରେ କୋଲକାତା ନାଇଟ୍ ରାଇଡର୍ସର ଚତୁର୍ଥ ଖେଳାଳି ଭାବେ ପେସର୍ ପ୍ରସିଦ୍ଧ କ୍ରିଷ୍ଣା କୋଭିଡ୍ ପଜିଟିଭ୍ ଚିହ୍ନଟ ହୋଇଛନ୍ତି। ଏହା ପୂର୍ବରୁ ଏହି ଦଳର ସ୍ପିନର୍ ବରୁନ୍ ଚକ୍ରବର୍ତ୍ତୀ, ସନ୍ଦୀପ ୱାରିୟର୍ ଓ ଟିମ୍ ସିଫର୍ଟଙ୍କ କୋଭିଡ୍ ନମୁନା ପଜିଟିଭ୍ ଆସିଥିଲା। ବର୍ତ୍ତମାନ ପ୍ରସିଦ୍ଧଙ୍କ ନମୁନା ପଜିଟିଭ୍ ଆସିବା ପରେ ସେ ଭାରତର ଆଗାମୀ ଇଂଲଣ୍ଡ ଗସ୍ତରେ ସାମିଲ୍ ହେବା ନେଇ ସନ୍ଦେହ ଉପୁଜିଛି। ଗତ ଶୁକ୍ରବାର ବିସିସିଆଇ ଭାରତର ଆଗାମୀ ଇଂଲଣ୍ଡ ଗସ୍ତ ପାଇଁ ଟିମ୍ ଘୋଷଣା କରିଥିଲା। ଉକ୍ତ ଦଳ ଇଂଲଣ୍ଡରେଆସନ୍ତା ଜୁନ୍ ୧୮ରୁ ୨୨ ପର୍ଯ୍ୟନ୍ତ ସାଉଥାମ୍ପଟନଠାରେ ନ୍ୟୁଜିଲାଣ୍ଡ୍ ସହ ପ୍ରଥମ ବିଶ୍ବ ଟେଷ୍ଟ୍ ଚାମ୍ପିଅନଶିପ୍ ଫାଇନାଲ୍ ମ୍ୟାଚ୍ ଖେଳିବା ସହ ସେପ୍ଟେମ୍ବର ୧୪ ପର୍ଯ୍ୟନ୍ତ ୫ଟି ଟେଷ୍ଟ୍ ମ୍ୟାଚ୍ ଖେଳିବାର କାର୍ଯ୍ୟକ୍ରମ ରହିଛି। ଏହି ଦଳରେ ୨୦ ଜଣ ଖେଳାଳିଙ୍କ ବ୍ୟତୀତ ୪ ଜଣ ଷ୍ଟାଣ୍ଡବାଇ ଖେଳାଳିଙ୍କୁ ମଧ୍ୟ ସ୍ଥାନ ଦିଆଯାଇଛି। ସେମାନଙ୍କ ମଧ୍ୟରେ ପ୍ରସିଦ୍ଧ ମଧ୍ୟ ସାମିଲ୍ ରହିଛନ୍ତି।\nକୋରୋନାରେ ଆଖି ବୁଜିଲେ\n୧୯୮୦ ମସ୍କୋ ଅଲିମ୍ପିକ୍ସରେ ସ୍ବର୍ଣ୍ଣ ପଦକ ଜିତିଥିବା ଭାରତୀୟ ହକି ଦଳର ପ୍ରମୁଖ ସଦସ୍ୟ ରବୀନ୍ଦ୍ର ପାଲ ସିଂହ କୋରୋନା ସଂକ୍ରମଣରେ ଶନିବାର ପ୍ରାଣ ହରାଇଛନ୍ତି। ୬୨ ବର୍ଷୀୟ ରବୀନ୍ଦ୍ର ପାଲ ସିଂହ କୋରୋନାରେ ଆକ୍ରାନ୍ତ ହେବା ପରେ ଲକ୍ଷ୍ନୌର ଏକ କୋଭିଡ ହସ୍ପିଟାଲରେ ଭର୍ତ୍ତି ହୋଇଥିଲେ। ସେଣ୍ଟର ହାଫରେ ଜଣେ ଦକ୍ଷ ଖେଳାଳି ଭାବେ ତାଙ୍କର ପରିଚୟ ଥିଲା। ରବୀନ୍ଦ୍ର ୧୯୮୦ ଓ ୧୯୮୩ରେ କରାଚୀରେ ଅନୁଷ୍ଠିତ ଚାମ୍ପିଅନ୍ସ ଟ୍ରଫି, ୧୯୮୨ରେ ମୁମ୍ବାଇରେ ଅନୁଷ୍ଠିତ ବିଶ୍ବକପ୍, ୧୯୮୨ରେ କରାଚୀରେ ଅନୁଷ୍ଠିତ ଏସିଆ କପ୍ ଓ ୧୯୮୪ ଏଲ ଏଞ୍ଜଲସ ଅଲିମ୍ପିକ ଦଳରେ ବି ପ୍ରମୁଖ ସଦସ୍ୟ ଭାବେ ସ୍ଥାନ ପାଇଥିଲେ। ହକି ଇଣ୍ଡିଆ ପକ୍ଷରୁ ରବୀନ୍ଦ୍ରଙ୍କ ପରଲୋକରେ ଶୋକ ପ୍ରକାଶ କରାଯିବା ସହ ପରିବାର ଲୋକଙ୍କୁ ଅସମୟରେ ଧୈର୍ଯ୍ୟ ଧରିବା ପାଇଁ ଅନୁରୋଧ କରାଯାଇଛି।\nଜାଣନ୍ତୁ ୬ ମିନିଟର ୱାକ ଟେଷ୍ଟ କ'ଣ, କୋରୋନା ରୋଗୀଙ୍କ ପାଇଁ ଏହା କାହିଁକି ଜରୁରୀ\nକୋରୋନା ଭାଇରସର ଦ୍ବିତୀୟ ଲହରୀ ସାରା ଦେଶରେ ତାଣ୍ଡବ କରୁଛି। ଏବେ ସାରା ଦେଶରେ ହସ୍ପିଟାଲ ବେଡ, ଅକ୍ସିଜେନର ସବୁଠାରୁ ଅଧିକ ଅଭାବ ପରିଲକ୍ଷିତ ହେଉଛି। ଅକ୍ସିଜେନ ଅଭାବରେ ହଜାର ହଜାର ରୋଗୀ ମୃତ୍ୟୁ ମୁଖରେ ପଡ଼ୁଛନ୍ତି। ଏପରିସ୍ଥଳେ ମେଡିକାଲ ବିଶେଷଜ୍ଞ ଓ ଡାକ୍ତରମାନେ କୋରୋନା ଭାଇରସ ସଂକ୍ରମିତ ଲୋକଙ୍କୁ ୬ ମିନିଟ ୱାକ ଟେଷ୍ଟ କରିବାକୁ ପରାମର୍ଶ ଦେଇଛନ୍ତି। ଯାହାଫଳରେ ସେମାନଙ୍କ ଶରୀରରେ ଅକ୍ସିଜେନ ଲେବଲ କେତେ ରହିଛି, ଏହା ଜଣାପଡ଼ିଯିବ।\nୱାର୍କ ଫ୍ରମ ହୋମ ଚାପ ଦୂର ପାଇଁ କୋରୋନା ପରେ ଚାଲନ୍ତୁ ଏସବୁ ହିଲଷ୍ଟେସନ\nକୋରୋନାର ଦ୍ବିତୀୟ ଲହରୀ ଏବେ ସାରା ଦେଶକୁ ଅସ୍ତବ୍ୟସ୍ତ କରି ରଖିଥିବାବେଳେ ଅଫିସ କାମ ଘରୁ କରିବାକୁ ବା ୱାର୍କ ଫ୍ରମ ହୋମ ଉପରେ ଗୁରୁତ୍ବ ଦିଆଯାଉଛି। ଖରାଦିନେ ଅଧିକାଂଶ ଲୋକ ଭ୍ରମଣ ଯୋଜନା କରିଥାନ୍ତି। କିନ୍ତୁ କୋଭିଡ-୧୯ ମାମଲା ବଢ଼ୁଥିବା କାରଣରୁ ଘରେ ରହିବାକୁ ପରାମର୍ଶ ଦିଆଯାଉଛି। ତେବେ ଆଗାମୀ ଦିନରେ କୋରୋନା ସଙ୍କଟ ହଟିବା ପରେ ଓ ସ୍ଥିତିରେ ସୁଧାର ଆସିବା ପରେ ବୁଲାବୁଲି ଯୋଜନା କରିପାରିବେ। ଏହି ସମୟରେ ସାବଧାନତା ମଧ୍ୟ ଅବଲମ୍ବନ କରିବାକୁ ପଡ଼ିବ। କୋରୋନା କାଳ ଶେଷ ହେବା ପରେ ଆପଣ ୱାର୍କ ଫ୍ରମ ହୋମ ଚାପ ଦୂର ପାଇଁ ହିଲ ଷ୍ଟେସନ ଭ୍ରମଣ କରିବାର ଯୋଜନା କରିପାରିବେ। ଚାଲନ୍ତୁ ଜାଣିବା କୋରୋନା ପରେ କେଉଁ ହିଲଷ୍ଟେସନରେ ଭ୍ରମଣକୁ ମଜାଦାର କରିପାରିବେ।\nଖରାଦିନେ ଶାଢ଼ିର କୁଲ ଓ ଷ୍ଟାଇଲିଶ ଲୁକର ମଜା ନିଅନ୍ତୁ\nଫ୍ୟାଶନ ଦୃଷ୍ଟିରୁ ଖରାଦିନକୁ ଉତ୍ତମ ବୋଲି କୁହାଯାଏ। ଏହି ଋତୁରେ ହାଲୁକା ଓ ଫ୍ୟାଶନେବଲ ପୋଷାକ ଆରାମରେ ପିନ୍ଧିପାରିବେ। ଯଦିଓ ଖରାଦିନେ ଅଧିକାଂଶ ମହିଳା ଶାଢ଼ି ପିନ୍ଧିବା ଠାରୁ ଦୂରେଇ ରହିଥାନ୍ତି, କିନ୍ତୁ ଏହି ଋତୁରେ ଆପଣ ଶାଢ଼ିର ନୂଆ ଟେଣ୍ଡ ଅନୁସରଣ କରିପାରିବେ। ହାଲୁକା ପୁଲୁକା ଓ ସୁନ୍ଦର ଶାଢ଼ି କେବଳ ଆପଣଙ୍କୁ ଆରାମ ଦେଇ ନ ଥାଏ ବରଂ ଆପଣ ଏଥିରେ ଷ୍ଟାଇଲିଶ ମଧ୍ୟ ଦେଖାଯିବେ।
